《赠缪如璧》
明代·郑真

灵山佳气逼云霄，宪节当年阀阅高。手泽尚传苍竹简，宫恩犹认紫罗袍。

考盘诗咏时方泰，束帛荣华运更遭。有约林泉须一到，松花细采酿春醪。

作者简介：浙江鄞县人，字千之。洪武四年举人。官广信教授。治经学长于《春秋》。与兄郑驹、弟郑凤并以文学擅名。尝取诸家格言，著为集传集说集论。有《荥阳外史集》等。